Holger Ursin (1934–2016)

Holger Thorvald Ursin (1934–2016) var en norsk medisiner og professor i fysiologisk psykologi ved Universitetet i Bergen.

Han tok medisinsk embetseksamen ved Universitetet i Oslo i 1958Foredragsholdere høstmøtet 2008, Norsk Kjeveortopedisk Forening. og doktorgraden ved samme universitet i 1964.

Fra 1967 til 1974 var Ursin dosent i nevrofysiologi ved Universitetet i Bergen. I 1974 ble han professor i fysiologisk psykologi samme sted. Han var professor ved Institutt for biologisk og medisinsk psykologi ved Det psykologiske fakultet, Universitetet i Bergen. Ursin var også forskningsleder i Uni helse.Holger Ursin , Uni helse. 

I sitt forskningsvirke konsentrerte Ursin seg særlig om stress og mestring, belastningsplager, psykosomatikk, psykoimmunologi og psykoendokrinologi.Nekrolog: Holger Ursin, Aftenposten, 15. august 2016.Holger Ursin , Det psykologiske fakultet, Universitetet i Bergen. Sammen med professor Hege R. Eriksen utviklet han kognitiv aktiveringsteori for stress (CATS).

Det kongelige hoff kunngjorde 10. desember 2008 at kongen utnevnte Ursin til ridder av 1. klasse av St. Olavs Orden «for hans innsats for forskning og utdanning.»«Utnevnelser til St. Olavs Orden», Kongehuset, 10. desember 2008.

Han vokste opp i Oslo. Han var sønn av Holger Ursin sr. (1902–1982), som var generalsekretær i Høyre. Holger Ursin jr. var, som sin far, formann i Den Konservative Studenterforening i studietiden. Han giftet seg i 1957 med sin medstudent Reidun Ursin (1933–2022), som også ble professor ved Universitetet i Bergen.

 Referanser 

 Eksterne lenker  



Kategori:Norske medisinprofessorer
Kategori:Professorer ved Universitetet i Bergen
Kategori:Norske leger
Kategori:Riddere av 1. klasse av St. Olavs Orden